মনিবকে বাঁচাতে বাঘের মুখোমুখি, প্রাণ দিয়ে প্রভুভক্তির প্রমাণ দিল পান্থু

ওয়েব ডেস্ক: কথায় আছে, মানুষের প্রিয়বন্ধু কুকুর। বারবার সারমেয়রা চোখে আঙুল দিয়ে দেখিয়ে দিয়েছে এই পৃথিবীতে তাঁদের মতো ‘খাস দোস্ত’ আর কেউ নেই। মানুষ বন্ধুর জীবন বাঁচাতে নিজের প্রাণ উৎসর্গ করতে তাঁদের দু’বার ভাবতে হয় না। মনিবের প্রাণ বাঁচানোর এমনই এক ঘটনার নজির থাকল দেশবাসী। বাঘের মতো হিংস্র প্রাণীর কবল থেকে মনিবের প্রাণ বাঁচাতে মরিয়া লড়াই চালালো একটি জার্মান শেফার্ড (German Shepard)৷ ঝাঁপিয়ে পড়ে নিজের প্রাণ দিয়েও মনিবের প্রাণ বাঁচাল পোষ্যটি ৷

আরও পড়ুন: একই এপিক নম্বরে ভিন রাজ্যের ভোটার, ব্যাখ্যা দিল নির্বাচন কমিশন

নিজের শেষ নিঃশ্বাস পর্যন্ত লড়াই করল বাঘের সঙ্গে৷ শনিবার ঘটনাটি ঘটেছে মধ্যপ্রদেশের উমারিয়া জেলায়৷ বান্ধবগড় টাইগার রিজার্ভের কাছে ভারহুত গ্রামের ওই জার্মান শেফার্ডের মালিক শিবম বাদগাইয়া জানিয়েছেন, তিনি খামারে কাজ করছিলেন৷ তখনই হঠাৎ একটি বাঘ তাঁর সামনে হাজির হয়। তাঁর উপর ঝাঁপিয়ে পড়ে৷

তিনি আরও বলেন, মালিককে জেরবার অবস্থায় দেখতে পায় পান্থু (কুকুরটি)৷ নাম ধরে ডাকতেই নিজের জীবনের পরোয়া না-করেই বাঘের উপর পাল্টা ঝাঁপিয়ে পড়ে ৷ এর পরই বাঘ ও পান্থুর মধ্যে লড়াই শুরু হয় ৷ মনিব কোনও রকমে সেখান থেকে দূরে চলে আসেন ৷ আশেপাশের মানুষজনও বেরিয়ে আসে ৷ চেষ্টা করে জার্মান শেফার্ডটিকে বাঁচাতে ৷ ততক্ষণে বাঘটিও পালিয়ে যায় ৷ তবে রক্তাক্ত অবস্থায় মাটিতে লুটিয়ে পড়ে পান্থু। তৎক্ষণাৎ তাকে চিকিৎসকের কাছে গিয়ে গেলে তাঁকে মৃত বলে ঘোষণা করা হয়।